OpenLLM-France/wikimedia huggingface dataset:
# Oklee

Oklee és una població dels Estats Units a l'estat de Minnesota. Segons el cens del 2000 tenia 396 habitants.

## Demografia

Segons el cens del 2000, Oklee tenia 396 habitants, 196 habitatges, i 105 famílies. La densitat de població era de 231,7 habitants per km².
Dels 196 habitatges en un 26,5% hi vivien nens de menys de 18 anys, en un 42,3% hi vivien parelles casades, en un 9,2% dones solteres, i en un 46,4% no eren unitats familiars. En el 44,9% dels habitatges hi vivien persones soles el 26,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,85.
Per edats la població es repartia de la següent manera: un 24,7% tenia menys de 18 anys, un 5,8% entre 18 i 24, un 23,2% entre 25 i 44, un 19,9% de 45 a 60 i un 26,3% 65 anys o més.
L'edat mediana era de 42 anys. Per cada 100 dones de 18 o més anys hi havia 82,8 homes.
La renda mediana per habitatge era de 23.214 $ i la renda mediana per família de 30.417 $. Els homes tenien una renda mediana de 22.333 $ mentre que les dones 18.500 $. La renda per capita de la població era de 14.342 $. Entorn del 12,3% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oklee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Oklee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Cristina Agüera Gago

Cristina Agüera Gago (Badalona, 5 de novembre de 1990) és una política catalana, regidora i segona tinenta d'alcalde a l'Ajuntament de Badalona i diputada a la XV legislatura al Congrés dels Diputats pel Partit Popular.
Va néixer a Badalona el 5 de novembre de 1990. Va graduar-se en Dret i va obtenir un màster en Assessoria Fiscal i un altre en Advocacia a ESADE. Militant del Partit Popular, és regidora a l'Ajuntament de Badalona des de 2015. Persona molt propera a Xavier Garcia Albiol, el 2019 va ser nomenada portaveu del grup municipal del PP a l'Ajuntament de Badalona. El 2023 va tornar a ser candidata com a número tres a les llistes electorals a les municipals a Badalona i va ser reelegida. Amb el nou govern de majoria absoluta d'Albiol, va esdevenir segona tinenta d'alcalde i regidora de l'Àmbit d'Impuls Econòmic i de Ciutat, Treball, Cultura, Ciutadania i Govern, diverses funcions de les quals té delegades en altres regidors. El mateix any va ser inclosa com a tercera en les llistes de candidats al Congrés dels Diputats per la província de Barcelona, i va ser elegida per la XV Legislatura en les eleccions generals de 2023.

## Referències

* 1 2 3 «Agüera Gago, Cristina». Congreso de los Diputados. [Consulta: 7 octubre 2023].
* 1 2 J. A. «Santi Rodríguez farà tàndem amb Martín Blanco pel PP al Congrés». El Punt Avui, 15-06-2023.
* ↑ «Cambios en el PP de Badalona: García Albiol sigue como líder del grupo municipal y Cristina Agüera será la portavoz». La Razón, 24-09-2019.
* 1 2 Camps, Carlota «El PP trata de evitar disputas internas en Catalunya con equilibrios en las listas del 23-J». El Periódico de Catalunya, 14-06-2023.
* ↑ S. P. «Albiol aprima l’estructura del govern municipal a Badalona». El Punt Avui, 19-06-2023.
* ↑ «Así es el nuevo gobierno de Albiol en Badalona: cuatro tenencias de alcaldía». Metropoli Abierta, 19-06-2023.
* ↑ «Santi Rodríguez i una regidora d'Albiol seran els números 2 i 3 de la llista del PP per Barcelona el 23-J». La Vanguardia, 14-06-2023.
# Campionat d'Europa de persecució individual femení

El Campionat d'Europa de persecució individual femenina és el campionat d'Europa de Persecució individual, en categoria femenina, organitzat anualment per la UEC. Es porten disputant des del 2014 dins els Campionats d'Europa de ciclisme en pista.

## Medaller

* En negreta = Ciclista campiona
* (1) = Nombre de campionats
| Edició | Any | Medalla d'or | Medalla d'argent | Medalla de bronze | Seu |
| V | 2014 | Katie Archibald | Mieke Kröger | Vilija Sereikaitė | Guadalupe |
| VI | 2015 | Katie Archibald (2) | Élise Delzenne | Ciara Horne | Grenchen |
| VII | 2016 | Katie Archibald (3) | Justyna Kaczkowska | Anna Turvey | Saint-Quentin-en-Yvelines |
| VIII | 2017 | Katie Archibald (4) | Justyna Kaczkowska | Silvia Valsecchi | Berlín |
| IX | 2018 | Lisa Brennauer | Katie Archibald | Justyna Kaczkowska | Glasgow |
| X | 2019 | Franziska Brausse | Lisa Brennauer | Katie Archibald | Apeldoorn |
| XI | 2020 | Neah Evans | Martina Alzini | Silvia Valsecchi | Plòvdiv |
| XII | 2021 | Lisa Brennauer (2) | Marion Borras | Mieke Kröger | Grenchen |
| XIII | 2022 | Mieke Kröger | Lisa Brennauer | Vittoria Guazzini | Múnic |
| XIV | 2023 | Franziska Brausse (2) | Josie Knight | Mieke Kröger | Grenchen |
| XV | 2024 | Josie Knight | Franziska Brausse | Anna Morris | Apeldoorn |

## Vegeu també

* Campionat del món de persecució femenina
# Pota

Una pota o, col·loquialment, pata, és un membre del cos humà o animal adaptada a la locomoció terrestre, al sosteniment del tronc de l'animal o en alguns casos la manipulació d'objectes. La majoria d'animals utilitzen les potes per a desplaçar-se, caminant, corrent o grimpant. Alguns animals poden utilitzar les potes davanteres (anomenades braços) per a moure i manipular objectes. Alguns animals també poden usar les potes de darrere pel mateix. Al cos humà, les potes superiors i inferiors s'anomenen braços i cames, respectivament. Les cames i els peus humans estan especialitzats en la locomoció fent servir les dues cames, en canvi la majoria dels altres mamífers caminen i corren fent servir les quatre potes. Els braços humans són més febles, però molt mòbils, permetent un ampli ventall de distàncies i angles, i tenen unes mans especialitzades, capaces d'agafar i manipular objectes amb precisió.

## Referències

* ↑ «"Pata", sinònim col·loquial de "pota" segons l'AVL». Acadèmia Valenciana de la Llengua. [Consulta: 11 abril 2018].
Viccionari
# Chlamydomonas

Chlamydomonas és un gènere d'alga verda. Són organismes unicel·lulars flagelats. Chlamydomonas s'utilitza com a organisme model en biologia molecular, especialment en estudis de motilitat flagelar i dinàmica, biogènesi i genètica dels cloroplasts. Una de les característiques més sorprenents de Chlamydomonas és que presenta canals iònics que s'activen directament per la llum.

## Taxonomia

* Chlamydomonas reinhardtii
* Chlamydomonas moewusii
* Chlamydomonas nivalis

## Enllaços externs

* Centre Chlamydomonas (anglès)
* Chlamydomonas reinhardtii Transcription Factor Database Arxivat 2008-06-18 a Wayback Machine. (anglès)
# Campionat de Catalunya d'hoquei sobre herba masculí 1958-1959

El Campionat de Catalunya d'hoquei sobre herba masculí 1958-1959 fou la trenta-vuitena edició de la competició. Se celebrà des del 3 de novembre del 1958 fins al 16 de març de 1959 i fou organitzada per la Federació Catalana de Hockey. Hi participaren set clubs, destacant els equips habituals del campionat com el RC Polo, vigent campió, el CD Terrassa, el Club Egara, el FC Barcelona, entre d'altres.
La competició se celebrà durant els caps de setmana de la temporada 1958-1959 i es disputà en format de lliga regular a doble volta, un partit com a local i l'altre com a visitant, amb un total de catorze jornades. La classificació final s'establí d'acord amb els punts totals obtinguts per cada participant en finalitzar el campionat. Els equips obtingueren dos punts per cada victòria, un punt per cada empat i cap punt per cada derrota.
Es proclamà campió el Club Deportiu Terrassa, que acabà imbatut a la competició i aconseguí el seu dissetè campionat.

## Clubs participants

* Atlètic Terrassa Hockey Club
* CF Barcelona
* Club Egara
* Júnior Futbol Club
* Pedralbes Hockey Club
* Reial Club de Polo de Barcelona
* Club Deportiu Terrassa

## Taula de resultats

| Casa \ Fora | ATL | FCB | EGA | JUN | PED | POL | TER |
| Atlètic Terrassa HC | — | 0–0 | 0–1 | 2–1 | 0–0 | 1–2 | 0–1 |
| CF Barcelona | 0–0 | — | 3–2 | 1–0 | 3–2 | 1–0 | 0–3 |
| Club Egara | 3–1 | 1–1 | — | 4–0 | 2–0 | 2–2 | 1–2 |
| Júnior FC | 3–2 | 0–2 | 0–2 | — | 1–1 | 0–1 | 0–3 |
| Pedralbes HC | 1–0 | 2–3 | 1–5 | 0–1 | — | 1–5 | 0–3 |
| RC Polo | 1–0 | 2–0 | 3–2 | 6–0 | | — | 1–1 |
| CD Terrassa | 1–0 | 3–2 | 1–0 | 5–0 | | 0–0 | — |
* ↑ El Pedralbes cedí els punts al RC Polo.
* ↑ El Pedralbes cedí els punts al CD Terrassa.

## Classificació general

| Pos | Equip | PJ | PG | PE | PP | GF | GC | DG | Pts |
| 1 | CD Terrassa | 12 | 10 | 2 | 0 | 23 | 4 | +19 | 22 |
| 2 | RC Polo | 12 | 8 | 3 | 1 | 23 | 8 | +15 | 19 |
| 3 | CF Barcelona | 12 | 6 | 3 | 3 | 16 | 15 | +1 | 15 |
| 4 | Club Egara | 12 | 6 | 2 | 4 | 25 | 14 | +11 | 14 |
| 5 | Atlètic Terrassa HC | 12 | 1 | 3 | 8 | 6 | 14 | −8 | 5 |
| 6 | Júnior FC | 12 | 2 | 1 | 9 | 8 | 29 | −21 | 5 |
| 7 | Pedralbes HC | 12 | 1 | 2 | 9 | 8 | 23 | −15 | 4 |
* Campió de Catalunya d'hoquei sobre herba 1958-59
* Club Deportiu Terrassa Dissetè títol

## Referències

* ↑ Valls, Mario. «El Campeonato de Cataluña ofrecerá hoy su prosecución y el comienzo en los distintos grupos» (en castellà). El Mundo Deportivo p. 5. [Consulta: 12 desembre 2024].
* ↑ Valls, Mario. «C. D. Tarrasa, Real Polo y C. D. Egara campeone de Cataluña de primera y segunda División, y de Juveniles, respectivamente» (en castellà). El Mundo Deportivo p. 10, 16-03-1959. [Consulta: 12 desembre 2024].
* ↑ «Hockey. Campeonato de Cataluña Primera división». El Mundo Deportivo, 16-03-1959. [Consulta: 12 desembre 2024].
* ↑ «Hockey. Campeonato de Cataluña Primera división». El Mundo Deportivo, 09-03-1959. [Consulta: 12 desembre 2024].
# Campionat de Catalunya d'hoquei sobre herba masculí 1960-1961

El Campionat de Catalunya d'hoquei sobre herba masculí 1960-1961 fou la quarantena edició de la competició. Se celebrà des del 27 de novembre de 1960 fins al 20 de març de 1961 i fou organitzada per la Federació Catalana de Hockey. Hi participaren sis clubs, destacant els equips habituals del campionat com el RC Polo, vigent campió, el CD Terrassa, el Club Egara, el FC Barcelona, entre d'altres.
La competició se celebrà durant els caps de setmana de la temporada 1960-1961 i es disputà en format de lliga regular a doble volta, un partit com a local i l'altre com a visitant, amb un total de dotze jornades. La classificació final s'establí d'acord amb els punts totals obtinguts per cada participant en finalitzar el campionat. Els equips obtingueren dos punts per cada victòria, un punt per cada empat i cap punt per cada derrota.
Es proclamà campió el Club Egara, que acabà imbatut a la competició i aconseguí el seu primer campionat.

## Clubs participants

* Atlètic Terrassa Hockey Club
* CF Barcelona
* Club Egara
* Júnior Futbol Club
* Reial Club de Polo de Barcelona
* Club Deportiu Terrassa

## Taula de resultats

| Casa \ Fora | ATL | FCB | EGA | JUN | POL | TER |
| Atlètic Terrassa HC | — | 0–1 | 0–4 | 2–0 | 1–1 | 1–2 |
| CF Barcelona | 0–2 | — | 1–2 | 2–1 | 1–2 | 0–2 |
| Club Egara | 3–1 | 4–1 | — | 5–0 | 3–0 | 2–0 |
| Júnior FC | | 1–2 | 0–6 | — | | 0–8 |
| RC Polo | 4–1 | 6–1 | 1–1 | 7–0 | — | 3–1 |
| CD Terrassa | | 2–1 | 0–0 | 5–1 | 2–2 | — |
* 1 2 El Júnior FC cedí els punts.

## Classificació general

| Pos | Equip | PJ | PG | PE | PP | PF | PC | DP | Pts |
| 1 | Club Egara | 10 | 8 | 2 | 0 | 30 | 4 | +26 | 18 |
| 2 | RC Polo | 10 | 6 | 3 | 1 | 26 | 11 | +15 | 15 |
| 3 | CD Terrassa | 9 | 5 | 2 | 2 | 22 | 10 | +12 | 12 |
| 4 | Atlètic Terrassa HC | 9 | 3 | 1 | 5 | 8 | 15 | −7 | 7 |
| 5 | CF Barcelona | 10 | 3 | 0 | 7 | 10 | 22 | −12 | 6 |
| 6 | Júnior FC | 10 | 0 | 0 | 10 | 5 | 37 | −32 | 0 |
* Campió de Catalunya d'hoquei sobre herba 1959-60
* Club Egara Primer títol

## Referències

* ↑ Valls, Mario. «El Club Deportivo Egara de Tarrasa, Campeón de Cataluña de primera y segunda categoria» (en castellà). El Mundo Deportivo p. 9, 20-03-1961. [Consulta: 14 desembre 2024].
# Campionat de Catalunya de bàsquet femení de 1960

El Campionat de Catalunya de bàsquet femení de 1960 fou la setzena edició de la competició. Se celebrà des del 2 de gener fins al 9 de maig de 1960 i fou organitzat per la Federació Catalana de Basquetbol. Hi participaren deu clubs que disputaren la competició en format de lliga regular a doble volta, amb un total de divuit jornades. La classificació final s'establí d'acord amb els punts totals obtinguts per cada equip en finalitzar el campionat. Els equips obtingueren dos punts per cada partit guanyat i un punt per cada partit perdut.
Es proclamà campió el Col·legi Immaculada Concepció Argentona, que guanyà tots els partits de competició i aconseguí el seu primer Campionat de Catalunya. El vigent campió, el Picadero Jockey Club, finalitzà el segon lloc i el Club Esportiu Cottet, en tercer lloc.

## Clubs participants

* CIC Argentona
* Club Banesto
* CT Barcino
* Club Esportiu Cottet
* CE Hispano Francès
* Júnior Futbol Club
* Liceu Francès
* Pedagogium San Fernando
* Picadero Jockey Club
* Secció Femenina de Barcelona

## Taula de resultats

| Casa \ Fora | ARG | BAN | BAR | COT | HIS | JUN | LIC | PED | PIC | SFB |
| CIC Argentona | — | | 76–32 | 31–14 | | 59–31 | | 63–49 | 33–31 | |
| Club Banesto | 26–50 | — | | | 45–18 | 42–33 | 33–36 | 36–27 | | 55–44 |
| CT Barcino | | | — | 20–32 | 49–26 | 21–23 | 29–53 | 32–46 | 18–31 | 27–40 |
| CE Cottet | 59–43 | 37–13 | 33–22 | — | 57–9 | 51–6 | 28–23 | 21–13 | | 61–27 |
| CE Hispano Francès | 2–47 | 22–41 | 13–24 | | — | 12–31 | | 7–38 | 10–40 | 14–33 |
| Júnior FC | 26–87 | | 33–30 | | | — | 33–42 | | | 29–37 |
| Liceu Francès | 3–33 | 34–32 | 47–33 | | 56–19 | 49–26 | — | 31–38 | 29–35 | 30–20 |
| Pedagogium SF | 24–63 | | 32–20 | 24–36 | 46–10 | | 40–37 | — | | 47–33 |
| Picadero JC | 46–47 | 39–34 | 31–18 | 35–29 | 2–0 | | | | — | 60–24 |
| Secció Femenina | | 50–42 | 34–18 | | 56–25 | | 41–43 | 25–36 | 33–67 | — |
* ↑ L'Hispano Francès no es presentà al partit i fou declarat guanyador el Picadero JC per incompareixença del rival.

## Classificació general

| Pos | Equip | PJ | G | P | PF | PC | DP | Pts |
| 1 | CIC Argentona | 18 | 18 | 0 | 0 | 0 | 0 | 36 |
| 2 | Picadero JC | 11 | 9 | 2 | 0 | 0 | 0 | 20 |
| 3 | CE Cottet | 12 | 10 | 2 | 0 | 0 | 0 | 22 |
| 4 | Liceu Francès | 13 | 8 | 5 | 0 | 0 | 0 | 21 |
| 5 | Pedagogium SF | 12 | 7 | 5 | 0 | 0 | 0 | 19 |
| 6 | Secció Femenina | 12 | 6 | 6 | 0 | 0 | 0 | 18 |
| 7 | Club Banesto | 11 | 5 | 6 | 0 | 0 | 0 | 16 |
| 8 | Júnior FC | 10 | 3 | 7 | 0 | 0 | 0 | 13 |
| 9 | CT Barcino | 15 | 2 | 13 | 0 | 0 | 0 | 17 |
| 10 | CE Hispano Francès | 14 | 0 | 14 | 0 | 0 | 0 | 14 |
* Campió de Catalunya de bàsquet de 1960
* CIC Argentona Primer títol

## Referències

* ↑ Hernández, Mari-Carmen. «El Campeonato de Cataluña femenino» (en castellà). El Mundo Deportivo p. 2, 18-02-1960. [Consulta: 3 desembre 2024].
* ↑ Hernandez, Mari-Carmen. «El Campeonato de Cataluña Femenino» (en castellà). El Mundo Deportivo, 12-05-1960. [Consulta: 29 juny 2019].
# Coure comú

El coure comú (Lycaena phlaeas) és una espècie de lepidòpter papilionoïdeu de la família dels licènids (Lycaenidae) present als Països Catalans.

## Distribució i hàbitat

Té una àmplia distribució a les zones temperades d'Euràsia, l'Àfrica del nord i a l'est d'Amèrica del Nord. Força comuna, es troba en hàbitats variats, essent més comuna als llocs de vegetació baixa, com prats i camps oberts, erms, i a les vores dels camins de camp. També apareix ocasionalment en brolles i boscos. A la zona del Mediterrani els adults del coure comú volen de febrer a octubre.
Li agrada xuclar les flors de l'escabiosa (Scabiosa columbaria), una planta molt freqüent als prats. Els mascles són territorials i espanten altres papallones, àdhuc més grans, de llur territori.

## Biologia

El coure comú és una papallona petita, amb una envergadura de 22 a 27 mm. Les ales són de coloració carabassa i negra. A la cara superior la coloració és molt vistosa però a la inferior de colors més suaus.
L'eruga d'aquesta espècie fa només 15 mm de llargada màxima. Normalment les erugues del coure comú són de color verd, però alguns exemplars tenen una coloració de color marró vermellós. S'alimenten de les fulles de diferents espècies de plantes del gènere Rumex com, per exemple, Rumex acetosa. Hi ha erugues que romanen actives tot l'any.

## Vegeu també

* Llista d'espècies comunes a Catalunya

## Referències

* ↑ Manfred Koch: Wir bestimmen. Schmetterlinge. Band 1. Tagfalter Deutschlands. Neumann Verlag Radebeul 4. Auflage 1966
* 1 2 Günter Ebert (Hrsg.): Die Schmetterlinge Baden-Württembergs Band 2, Tagfalter II (Augenfalter (Satyridae), Bläulinge (Lycaenidae), Dickkopffalter (Hesperiidae)), Ulmer Verlag Stuttgart 1993. ISBN 3-8001-3459-4
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 26 gener 2014].
* ↑ Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* AA.VV. Papallones de Collserola (CD interactiu) Ed. Parc de Collserola
* www.lepiforum.de Fotos i Taxonomia (alemany)
# Escuraflascons becfí

L'escuraflascons becfí (Phalaropus lobatus) és un petit limícola.
Es reprodueix prinicpalment a les regions àrtiques d'Amèrica del Nord i Euràsia. És un migrador regular, però escàs, al delta de l'Ebre. A la resta del territori és molt rar o ocasional i, a l'interior, excepcional. És un hivernant excepcional al delta de l'Ebre.
Menja animals aquàtics dels estanys a la primavera i plàncton a l'hivern.

## Taxonomia

El 1743, el naturalista anglès George Edwards va incloure una il·lustració i una descripció del falàrop de coll vermell al primer volum de la seva Història natural dels ocells poc comuns. Va utilitzar el nom anglès "The coot-footed tringa". Edwards va basar el seu gravat pintat a mà en un exemplar que havia estat recollit a la costa de Maryland. Quan l'any 1758, el naturalista suec Carl Linnaeus va actualitzar la seva Systema Naturae per a la desena edició de Systema Naturae, va col·locar el falàrop de coll vermell dins el gènere Tringa. Linné va incloure una breu descripció, va encunyar el nom binomi Tringa lobata i va citar l'obra d'Edwards. Es troba ara en el gènere Phalaropus que va ser introduït pel zoòleg francès Mathurin Jacques Brisson el 1760. Els noms anglesos i de gènere provenen del francès phalarope i del llatí científic Phalaropus del grec antic phalaris, "coot", i pous, "peu". Les fotges i els falàrops tenen els dits dels peus lobulats. El lobatus específic és neolatí per "lobulat". L'espècie és monotípica : no se'n reconeix cap subespècie.

## Referències

* ↑ Àmplia informació ornitològica sobre aquest ocell al SIOC (Servidor d'Informació Ornitològica de Catalunya). Arxivat 2007-09-28 a Wayback Machine.
* ↑ Edwards, George. A Natural History of Uncommon Birds. Part 1. Londres: Printed for the author at the College of Physicians, 1743, p. 46, Plate 46.
* ↑ Linnaeus, Carl. Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis (en llatí). 1. 10th. Holmiae (Stockholm): Laurentii Salvii, 1758, p. 148.
* ↑ Brisson, Mathurin Jacques. Ornithologie, ou, Méthode Contenant la Division des Oiseaux en Ordres, Sections, Genres, Especes & leurs Variétés (en fr, la). París: Jean-Baptiste Bauche, 1760.
* 1 2 «Sandpipers, snipes, coursers». IOC World Bird List Version 11.2. International Ornithologists' Union, 01-07-2021. [Consulta: 1r novembre 2021].
* ↑ «Phalarope». A: . Online. Oxford University Press. requereix subscripció o ser soci de la biblioteca pública del Regne Unit
* ↑ Jobling, James A. The Helm Dictionary of Scientific Bird Names. Londres: Christopher Helm, 2010, p. 229, 301. ISBN 978-1-4081-2501-4.
# Partícula gramatical

Una partícula gramatical és un morfema, paraula o similar que té un valor gramatical determinat. És un terme vague que engloba afixos, morfemes flexius, fonemes eufònics i qualsevol conjunt de lletres que modifiqui un mot. Per aquesta vaguetat no és usat per la comunitat acadèmica actual, si bé té tradició pel que fa a termes que abans no estaven categoritzats (com el sufix adverbialitzador -ment, per exemple).
# Campionat de Catalunya de rugbi 1964-1965

El Campionat de Catalunya de rugbi 1964-1965 fou la seixantena edició del Campionat de Catalunya. Se celebrà durant la temporada 1964-1965 i fou organitzat per la Federació Catalana de Rugby. Hi participaren nou equips, destacant els combinats habituals de la competició, com la UE Santboiana, vigent campió, el FC Barcelona, el CN Barcelona, entre d'altres.
La competició se celebrà durant els caps de setmana de la temporada 1964-1965 i es disputà en format de lliga regular a doble volta, un partit com a local i l'altre com a visitant, amb un total de setze jornades. La classificació final s'establí d'acord amb els punts totals obtinguts per cada participant en finalitzar el campionat. Els equips obtingueren tres punts per cada victòria, dos punts per cada empat i un punt per cada derrota.
Es proclamà campió el Club Esportiu Universitari, que finalitzà imbatut i aconseguí el seu primer títol de la competició.

## Clubs participants

* Club Futbol Barcelona
* Club Natació Barcelona
* Barcelona Universitari Club
* Associació Esportiva Joventut
* Associació Deportiva Maquinista
* Club Natació Montjuïc
* Club Natació Poble Nou
* Unió Esportiva Santboiana
* Club Esportiu Universitari

## Classificació final

| Pos | Equip | PJ | PG | PE | PP | GF | GC | DG | Pts |
| 1 | CE Universitari | 16 | 13 | 3 | 0 | 274 | 32 | +242 | 45 |
| 2 | CF Barcelona | 16 | 11 | 2 | 3 | 187 | 84 | +103 | 40 |
| 3 | UE Santboiana | 16 | 11 | 1 | 4 | 152 | 71 | +81 | 39 |
| 4 | CN Barcelona | 16 | 9 | 2 | 5 | 281 | 82 | +199 | 36 |
| 5 | AE Joventut | 16 | 9 | 0 | 7 | 152 | 194 | −42 | 34 |
| 6 | BUC | 16 | 7 | 0 | 9 | 86 | 106 | −20 | 30 |
| 7 | CN Poble Nou | 16 | 4 | 0 | 12 | 100 | 206 | −106 | 24 |
| 8 | CN Montjuïc | 16 | 2 | 0 | 14 | 41 | 290 | −249 | 20 |
| 9 | AD MAquinista | 16 | 1 | 2 | 13 | 23 | 228 | −205 | 20 |
* Campió de Catalunya de rugbi 1964-65
* CE Universitari Primer títol

## Referències

* ↑ Dropgol. «El Universitario al vencer a la Samboyana se proclama campeón de Cataluña de Rugby» (en castellà). El Mundo Deportivo p. 12, 05-04-1965. [Consulta: 25 desembre 2024].
# Vasai-Virar

Vasai-Virar (anomenat Baçaim pels portuguesos o Bassein per altres europeus) va ser un antic territori de Portugal entre els anys 1535 i 1739. Està ubicat al Subcontinent indi, més concretament a l'Estat de Maharashtra, a l'oest de l'Índia. Es troba a 50 km al nord de Bombai i a 15 km al sur d'Agashi.
Després d'un període de lluites locals va pertànyer a Gujarat des de 1517. El 1526 hi van establir factoria els portuguesos. El 1674 el fort portuguès fou atacat pels àrabs de Mascat; en els següents anys els marathes vam obligar els portuguesos a pagar un tribut del quart de les rendes.
Una epidèmia el 1690 va matar dos terços de la població. Atacada pels marathes el 1739 van acabar la conquesta el 1739 i fou rebatejada Bajipur pel peshwa Baji Rao. El 1767 els holandesos van intentar establir una factoria.
El 1774 fou ocupada pels britànics però restaurada als marathes al cap de poc. El 1780 el general Goddard va atacar i ocupar Vasai però fou restaurada al peshwa pel tractat de Salbai. Fou ocupada el 1817 pels britànics i agregada al Konkan (1818).
Vasei fou el lloc on es van signar dos importants tractats, el Tractat de Bassein de 1534 i el Tractat de Bassein de 1802.